Andreas Engesvik

Andreas Engesvik (født 29. mai 1970) er en norsk designer kjent for sitt virke innen møbeldesign og elektronikkdesign. Han var en av grunnleggerne av designgruppen Norway Says, og har hatt sin egen praksis siden 2009.

 Utdannelse 
Han er uteksaminert fra Universitetet i Bergen 1995 og Kunsthøgskolen i Bergen 2000.

 Virksomhet 
I 2000 samarbeidet Engesvik og fire andre industridesignere om et utstillingsprosjekt i Milano, der oppdraget var å vise frem god, norsk og samtidig industridesign i designmetropolen Milano. Utstillingen kalte de «Norway Says». I 2002 formaliserte de samarbeidet som et designkollektiv kalt Norway Says. I mai 2009 åpnet Nasjonalmuseet en utstilling viet Norway Says' produktdesign. Høsten 2009 etablerte Engesvik seg på egenhånd.

Engesvik er særlig kjent for å designe møbler og andre interiørgjenstander for ulike produsenter. En serie tannbørster som han formga for produsenten Jordan i 2017, har blitt innkjøpt av Nasjonalmuseet.

Han har mottatt og blitt nominert til en rekke designpriser.

 Referanser 

 Eksterne lenker 
 Andreas Engesvik

Kategori:Norske designere
Kategori:Norske møbeldesignere
Kategori:Personer fra Oslo
Kategori:Fødsler i 1970